钦定古今图书集成/明伦汇编/氏族典/第249卷 > 张昺
## 钦定古今图书集成/明伦汇编/氏族典/第249卷 > 张昺

按《明外史张昺传》：“昺字仲明，慈谿人，都御史楷孙也。
举成化八年进士，授铅山知县，擢南京御史。弘治元
年，给事中周纮与昺奉命阅军，军多缺伍，两人欲奏
之，守备中官蒋琮怒，反劾两人擅威福，乃调昺南京
通政司经历。久之，用荐迁四川佥事，寻进副使。岁馀，
引疾归。环堵萧然，拥经史自娱，炊烟屡绝，处之澹如。”